18.4.2023
FI
Euroopan unionin virallinen lehti
(ix)
Yksilöitä on tarkoitus käyttää lainvalvonnassa tai oikeudenkäynneissä.
(x)
Vankeudessa syntyneistä ja kasvatetuista tiikereistä peräisin olevia osia ja johdannaisia siirretään, ja
C 135/7
— yksilö on osa kulttuuri- tai taide-esineiden todellista vaihtoa hyvämaineisten laitosten (esim. museoiden) välillä; tai — kyseisen valtion hallintoviranomainen on vakuuttunut siitä, että yksilö on tunnustettu taide-esine ja että sen arvo takaa sen, ettei sitä käytetä muihin tarkoituksiin; tai — yksilö on tarkoitettu lajin suojeluun tai säilymiseen tähtääviin tutkimus- tai opetustoimiin.
Jos ennalta varautumisen periaatteen ja lainsäädännön tavoitteiden osalta on olemassa epäilyksiä tai tieteellistä epävarmuutta, jäsenvaltiot voivat aina käyttää harkintavaltaansa kieltäytyäkseen todistuksen myöntämisestä.
Jos EU:n jonkin jäsenvaltion kansallisen lainsäädännön säännökset eivät salli sitä, että sen viranomaiset käyttävät asetuksen (EY) N:o 338/97 8 artiklan 3 kohdan mukaista harkintavaltaa ja kieltäytyvät myöntämästä vankeudessa syntyneiden ja kasvatettujen elävien tiikerien sekä niiden osien ja johdannaisten EU:n sisäisessä kaupassa käytettäviä todistuksia, kun asetuksen (EY) N:o 338/97 8 artiklan 3 kohdan mukaiset edellytykset täyttyvät, tai yksilöillä käydään kauppaa muita kuin kaupallisia tarkoituksia varten EU:n sisällä, jäsenvaltion CITES-hallintoviranomaisen olisi sovellettava riskipohjaista lähestymistapaa ja noudatettava äärimmäistä tarkkuutta käsitellessään hakemuksia, jotka liittyvät EU:n sisäisessä kaupassa käytettäviin todistuksiin.
Komission asetuksen (EY) N:o 865/2006 66 artiklassa edellytetään, että ennen EU:n sisäisessä kaupassa käytettävän todistuksen myöntämistä jokainen elävä yksilö merkitään.
Elävien tiikerien kohdalla ensisijainen suositeltava merkintätekniikka on mikrosiru.
Jäsenvaltioiden olisi harkittava kahden eri tunnistus- tai merkintätekniikan yhdistelmän käyttöä, tarvittaessa myös yksilöllistä DNA-profilointia.
Todistuksessa olisi kuvattava elävä yksilö ja/tai asiaankuuluvat osat ja johdannaiset riittävän yksityiskohtaisesti sen varmistamiseksi, että niitä voidaan käyttää ainoastaan kyseisen yksilön kohdalla eikä niitä voida käyttää muiden yksilöiden tekemiseen hyväksyttäviksi.
EU:n sisäistä kauppaa varten tarvittavat todistukset olisi myönnettävä ainoastaan toimituskohtaisesti aina yhtä toimitusta varten kerrallaan sen varmistamiseksi, että todistus olisi voimassa ainoastaan todistuksen kohdassa 1 nimettyä haltijaa varten.
Tämä suositus perustuu asetuksen (EY) N:o 865/2006 11 artiklan 3 kohdan toiseen alakohtaan, jonka mukaan jäsenvaltiot voivat ”päättää toimituskohtaisten todistusten myöntämisestä sellaisissa tapauksissa, joissa katsotaan, että on olemassa muita lajin suojelemiseen liittyviä tekijöitä, jotka ovat yksilökohtaisen todistuksen myöntämistä vastaan”, kuten tämän asiakirjan luvun 1 kohdassa a on kuvailtu.
c) Lisäsuositus jäsenvaltioiden harkittavaksi On suositeltavaa, että jäsenvaltioiden CITES-hallintoviranomaiset keräävät tietoja ja pitävät kirjaa kaikista vankeudessa pidetyistä tiikereistä koko maassa, mukaan lukien luvan saaneet eläintarhat, turvapaikat tai vastaanottokeskukset, sirkukset ja kiertävät näyttelyt sekä tarvittaessa muut yksityiset tilat.
Kaikilta tiloilta olisi pyydettävä tiedot niiden luetteloihin tehdyistä muutoksista, jotta viranomaisilla on ajantasaiset tiedot.
Tämän toimenpiteen täytäntöön panemiseksi EU:n jäsenvaltioiden olisi tehtävä säännöllisiä inventaareja kaikista tiloista, joissa pidetään tiikereitä kyseisessä maassa, ja tehtävä yhteistyötä asiaankuuluvien organisaatioiden, kuten Euroopan eläintarha-alan liiton, kanssa tällaisten inventaarien tekemistä koskevien parhaiden käytäntöjen hyödyntämiseksi.
Hallintoviranomaisten olisi asetettava nämä tiedot kaikkien asianomaisten viranomaisten saataville.